
(turpmāk – iepirkums)

SKAIDROJUMS NR.19
	Jautājums
	Atbilde

	Jautājums Nr. 1
Dobeles stacijas apsekošanas laikā tika konstatēts, ka esošā pārmiju pārveda Nr. 22 ir sliktā tehniskā stāvokli, kā arī tā ir R50 sliežu tipa pārmiju pārveda. I sliežu ceļš ir pieņemšanas sliežu ceļš, un uz tā uzstādītajām pārmiju pārvedām ir jāatbilst I sliežu ceļa sliežu tipam, kas atbilstoši pasūtītāja prasībās noteiktajam būs E60. Pasūtītājs prasībās ir noteicis, ka pārmiju pārveda Nr. 22. ir jāpārvieto, aizvietojot nolietotās daļas ar jaunām. Ņemot vērā, ka, pārvietojot pārmiju, nebūs iespējams nodrošināt sliežu tipam atbilstošu pārmiju (R50 pārmija un E60 sliedes), kā arī to, ka esošā pārmiju pārveda ir veca un tās tērauda daļas būs apgrūtinoši iegādāties, lūdzam apstiprināt, ka uzņēmējam ir jāparedz jauna E60 tipa pārmiju pārveda.
	Pārliekot sliežu ceļu Nr.1 uz jaunu ceļa asi, Uzņēmējs var paredzēt esošās R-50 tipa pārmijas pārlikšanu, nepieciešamības gadījumā nomainot nederīgos elementus. Uzņēmējs drīkst paredzēt arī jaunas UIC60 sliežu tipa pārmiju pārvedas izmantošanu.

	Jautājums Nr. 2
Dobeles stacijas apsekošanas laikā tika konstatēts, ka I sliežu ceļa pārbūves un pārmiju pārvedas Nr. 22 pārvietošanas dēļ būs jāpārbūvē piebraucamais sliežu ceļš Nr. 10, pārbūves garums ~85m, no jaunās pārmiju pārvedas Nr. 22 atrašanās vietas līdz esošajai dzelzceļa pārbrauktuvei. Lūdzam apstiprināt, ka pretendentiem piedāvājumos jāiekļauj šī sliežu ceļa posma pārbūve, paredzot pilnu darbu kompleksu un jaunus materiālus – sliedes (E60), dzelzsbetona gulšņus, granīta balastu un zemes klātnes pārbūvi.
	Pārliekot sliežu ceļu uz citu ceļa asi, Uzņēmējs drīkst izmantot pārliekamā sliežu ceļa virsbūves materiālus (sliedes, gulšņus, pārmijas, stiprinājumus u.c.), ja šie materiāli atbilst pasūtītāja prasībās noteiktajiem kritērijiem. Konkrētajā gadījumā Uzņēmējam ir jāizbūvē jauna zemes klātne. Dzelzsbetona gulšņus aizliegts izmantot mazā līknes rādiusa dēļ. Jāizmanto tikai koka gulšņi.

	Jautājums Nr. 3
Dobeles stacijas apsekošanas laikā tika konstatēts, ka I sliežu ceļa pārcelšanas un piebraucamā sliežu ceļa Nr. 10 pārbūves dēļ Uzņēmējam būs jāpārbūvē esošā gājēju pāreja. Lūdzam apstiprināt, ka Pretendentiem jāparedz darbi sliežu ceļu pārbūves zonās.

	Ja, ņemot vērā projektēšanas laikā paredzētos risinājumus, sliežu ceļa pārlikšana skars esošo gājēju pāreju, būvprojektā būs jāparedz gājēju pārejas pārbūve (remonts).

	Jautājums Nr. 4
Pasūtītāja prasībās paredzēts, ka Uzņēmējam jāuzstāda norobežojoša barjera gar esošā malas perona malu. Malas perona augstums ir 200mm no sliedes galviņas un barjeras augstums ir 1100mm. Pieļaujamais tuvinājuma gabarīts šādā augstumā (1300mm) no sliedes galviņās 3200mm no sliežu ceļa ass. Tas nozīmē, ka margas nevarēs izvietot uz esošā malas perona malas, bet būs jāatbīda no tās, lai nodrošinātu standartā LVS 282 noteiktās prasības, kā arī ietekmēs gājēju celiņa starp esošo stacijas ēku un esošo gājēju celiņa novietojumu pret sliedēm. Lūdzam apstiprināt, ka Pasūtītājs saskaņos šādu risinājumu.
	Pārliekot sliežu ceļu Nr.1 uz jauno ceļa asi, tas atradīsies esošās malas platformas zonā. Attiecīgi norobežojošās barjeras un jaunā gājēju ceļa novietojums jāparedz tāds, lai tas atbilstu standartā LVS 282:2021 noteiktajām prasībām.

	Jautājums Nr. 5
Lūdzam Pasūtītāju apstiprināt, ka pretendents ir pareizi sapratis un Dobeles stacijā I sliežu ceļu ir jāpārbūvē visā garumā no salaidnes blakus pārmijai Nr.4 līdz salaidnei blakus pārmijai Nr. 11, kas ir ~1070 metri?
	Pasūtītājs apstiprina, ka sliežu ceļš Nr.1 jāpārbūvē visā garumā - no salaidnes blakus pārmiju pārvedai Nr.4 līdz salaidnei blakus pārmiju pārvedai Nr.11.



